CELEX: 32009R0680
Language: hu
Date: 2009-07-27 00:00:00
Title: A Tanács 680/2009/EK rendelete ( 2009. július 27. ) az Iránnal szembeni korlátozó intézkedésekről szóló, 2007. április 19-i 423/2007/EK rendelet módosításáról

29.7.2009   
            
            
               HU
            
            
               Az Európai Unió Hivatalos Lapja
            
            
               L 197/17
            
         
      A TANÁCS 680/2009/EK RENDELETE
   
   (2009. július 27.)
   az Iránnal szembeni korlátozó intézkedésekről szóló, 2007. április 19-i 423/2007/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 60. és 301. cikkére,
   tekintettel az Iránnal szembeni korlátozó intézkedésekről szóló 2007/140/KKBP közös álláspont módosításáról szóló, 2008. augusztus 7-i 2008/652/KKBP tanácsi közös álláspontra (1),
   tekintettel a Bizottság javaslatára,
   mivel:
   
               (1)
            
            
               A 423/2007/EK rendelet (2) módosításáról szóló 1110/2008/EK tanácsi rendelet (3) a 2008/652/KKBP közös álláspont alapján további korlátozó intézkedéseket vezetett be, különösen az Iránba irányuló vagy onnan érkező egyes szállítmányokkal kapcsolatos előzetes értesítési kötelezettséget.
            
         
               (2)
            
            
               Technikai okokból a rendelet egy átmeneti időszak tartamára az előzetes értesítési kötelezettség teljesítésére vonatkozó szabályoktól való eltérés lehetőségéről rendelkezik. Mivel az intézkedés végrehajtási szabályai összetettek, és ez előre nem látható késedelmeket okozott a végrehajtásban, az átmeneti időszakot 2010. december 31-ig meg kell hosszabbítani.
            
         
               (3)
            
            
               A 423/2007/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 423/2007/EK rendelet 4a. cikkének negyedik és ötödik bekezdése helyébe az alábbi szöveg lép:
   
      „A beléptetési és kiléptetési gyűjtő vámáru-nyilatkozatot és az e cikkben említett további kötelező elemeket 2010. december 31-ig írott formában, kereskedelmi, kikötői vagy szállítási adatok felhasználásával lehet benyújtani, amennyiben ezen adatok tartalmazzák a szükséges részletességű információt.
      2011. január 1-jétől az e cikkben említett további kötelező elemeket vagy írásban, vagy az adott esetnek megfelelően a beléptetési és kiléptetési gyűjtő vámáru-nyilatkozatok útján kell benyújtani.”
   
   2. cikk
   Ez a rendelet 2009. július 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. július 27-én.
      
         
            a Tanács részéről
         
         
            az elnök
         
         C. BILDT
         
      
   
   
      (1)  HL L 213., 2008.8.8., 58. o.
   
      (2)  HL L 103., 2007.4.20., 1. o.
   
      (3)  HL L 300., 2008.11.11., 1. o.